**Projektas**

**Nauja redakcija**

**UKMERGĖS RAJONO SAVIVALDYBĖS**

**TARYBA**

**SPRENDIMAS**

**DĖL KOREGUOTO PIETINIO UKMERGĖS APLINKKELIO SU TILTU PER ŠVENTOSIOS UPĘ SPECIALIOJO PLANO PATVIRTINIMO**

2021 m. rugpjūčio d. Nr.

Ukmergė

Vadovaudamasi Lietuvos Respublikos vietos savivaldos įstatymo ~~3~~~~1~~ ~~skirsnio 10~~~~2~~ ~~straipsniu~~ **6 straipsnio 19 punktu**, 102 straipsniu ir **16 straipsnio 3 dalies 8 punktu**, Lietuvos Respublikos teritorijų planavimo įstatymo ~~3 skirsnio 21 ir~~ 22 straipsn~~iais~~**io 2 dalimi** ir **27 straipsnio 1 dalimi** bei atsižvelgdama į Valstybinės teritorijų planavimo ir statybos inspekcijos prie Aplinkos ministerijos 2021 m. liepos 20 d. Teritorijų planavimo dokumentų patikrinimo aktą Nr. REG185995, Ukmergės rajono savivaldybės taryba n u s p r e n d ž i a:

1. Patvirtinti koreguotą Pietinio Ukmergės aplinkkelio su tiltu per Šventosios upę specialųjį planą (pridedama).

2. Šio sprendimo 1 punkte nurodytas planas saugojamas Ukmergės rajono savivaldybės administracijos Urbanistikos ir infrastruktūros skyriuje.

Savivaldybės mero pavaduotoja,

vykdanti mero funkcijas

Projektą parengė:   
Urbanistikos ir infrastruktūros skyriaus

vyr. specialistė Aldona Tijūnelienė

Sprendimo projekas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

Forma patvirtinta Ukmergės rajono savivaldybės

administracijos direktoriaus 2017 m. rugsėjo 27 d.

įsakymu Nr. 13-1536

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL KOREGUOTO PIETINIO UKMERGĖS APLINKKELIO SU TILTU PER ŠVENTOSIOS UPĘ SPECIALIOJO PLANO PATVIRTINIMO“**

**AIŠKINAMASIS RAŠTAS**

2021 m. liepos 26 d.

Ukmergė

**1. Sprendimo projekto rengimo pagrindas:** Vadovaujantis Lietuvos Respublikos vietos savivaldos įstatymo 6 straipsnio 19 punktu, 102 straipsniu ir 16 straipsnio 3 dalies 8 punktu, Lietuvos Respublikos teritorijų planavimo įstatymo 22 straipsnio 2 dalimi ir 27 straipsnio 1 dalimi bei atsižvelgiant į Valstybinės teritorijų planavimo ir statybos inspekcijos prie Aplinkos ministerijos 2021 m. liepos 20 d. *Teritorijų planavimo dokumentų patikrinimo aktą Nr. REG185995*, kuriame pateikiama patikrinimo išvada – pritariama teikti tvirtinimui.

**2. Sprendimo projekto tikslas ir esmė:** patvirtinti ***koreguoto Pietinio Ukmergės aplinkkelio su tiltu per Šventosios upę specialiojo plano*** (toliau – *Specialusis planas*) sprendinius ir aiškinamąjį raštą. *Specialiojo plano* koregavimas atliekamas vadovaujantis Ukmergės rajono savivaldybės tarybos 2020 m. gruodžio 21 d. sprendimu Nr. 7-325 „Dėl pietinio Ukmergės aplinkkelio su tiltu per Šventosios upę specialiojo plano koregavimo pradžios ir planavimo tikslų nustatymo“ bei Ukmergės rajono savivaldybės administracijos direktoriaus 2021 m. sausio 19 d. įsakymu Nr. 13-74 „Dėl pietinio Ukmergės aplinkkelio su tiltu per Šventosios upę specialiojo plano koregavimo organizavimo ir darbų programos patvirtinimo“ patvirtinta darbų programa. Pakoreguotu *Specialiuoju planu* yra koreguojamas Ukmergės rajono savivaldybės tarybos 2006 m. kovo 29 d. sprendimu Nr. 7-57 „Dėl pietinio Ukmergės aplinkkelio su tiltu per Šventosios upę specialiojo plano patvirtinimo“ patvirtintas *Specialusis planas* ([*www.tpdr.lt*](http://www.tpdr.lt)dokumento registro Nr. *T00001644*). Viešųjų pirkimų tvarka parinktas *Specialiojo plano* rengėjas - Kauno technologijos universiteto Architektūros ir statybos institutas. Parengti Pietinio Ukmergės aplinkkelio su tiltu per Šventosios upę specialiojo plano koregavimo sprendiniai ir visi informaciniai skelbimai patalpinti *Teritorijų planavimo dokumentų rengimo informacinėje sistemoje (TPDRIS), TPD Nr. S-RJ-81-21-30*.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):-**

**4. Sprendimui įgyvendinti reikalingos lėšos ir galimi finansavimo šaltiniai:-**

**5. Priėmus sprendimą laukiami rezultatai, galimos pasekmės:** Specialiojo plano koregavimas atliekamas nustatytų specialiojo planavimo tikslų ir uždavinių apimtyje nekeičiant esminių anksčiau parengto *Specialiojo plano* sprendinių (nekeičiama nustatyta pietinio aplinkkelio trasa, jo trajektorija, išilginis kelio pjūvis). Įsakymu patvirtintoje darbų programoje nustatyti *Specialiojo plano* tikslai – *plėtoti susisiekimo komunikacijų infrastruktūrą ir numatyti jos plėtrai reikalingas teritorijas;* *numatyti susisiekimo komunikacijų infrastruktūros ir jos vystymui reikalingų teritorijų apsaugos zonas, nurodyti specialiąsias žemės naudojimo sąlygas;* *numatyti motyvuotai pagrįstas konkrečias vietas žemei visuomenės poreikiams paimti* bei planavimo uždaviniai *- įvertinti optimalius Specialiojo plano rengimo teritorijoje esančius susisiekimo sistemos infrastruktūros parametrus ir jos pajėgumus, atsižvelgiant į juos numatomus planuoti susisiekimo komunikacijų pertvarkymo ir plėtros sprendinius; suplanuoti susisiekimo sistemos ir esamos miesto transporto sistemos jungtis, kurios leistų optimizuoti transporto srautų pasiskirstymą miesto teritorijoje; numatyti susisiekimo komunikacijų infrastruktūrai ir jos plėtrai reikalingų teritorijų apsaugos zonos, nurodyti specialiąsias žemės naudojimo sąlygas; numatyti susisiekimo komunikacijoms funkcionuoti reikalingus servitutus; planuoti susisiekimo sistemos elementus vadovaujantis racionalumo, ekonomiškumo ir operatyvaus eismo organizavimo principais, atsižvelgiant į esamą užstatymą, vengiant neigiamo poveikio gamtinei aplinkai ir žmonių gyvenimo kokybei; numatyti tinkamą kitų transporto statinių išdėstymą*.

*Specialiojo plano* sprendiniuose atlikti šiandienai aktualūs pakoregavimai, t.y.:

- suplanuoto aplinkkelio žemės sklypo ribų patikslinimas, numatant susikirtimo su miško sklypais prie Šventosios upės vietoje ir susikirtimo su privačiais žemės sklypais ties Linų gatve vietoje sprendinius,

- dviračių tako šalia aplinkkelio numatymas, nustatytoje kelio juostoje, nuo Linų gatvės iki Vilniaus gatvės,

- aplinkkelio ir Linų žiedinės sankryžos įrengimo įvertinimas,

- nuovažų ir jungiamųjų kelių skaičiaus ir įrengimo vietų patikslinimas.

Aplinkkeliui *Specialiuoju planu* numatoma formuoti žemės sklypus – žemės sklypas nuo Kauno gatvės iki Šventosios upės šiaurinės pakrantės ir nuo pietinės Šventosios upės pakrantės iki Vilniaus gatvės. Vidutiniškai žemės sklypai aplinkkeliui formuojami 40 m pločio. Žemės sklypai išplatinami nuvedamųjų kelių įrengimo vietose, ties žiedinėmis sankryžomis, ties Šventosios upės prieigomis. Žemės sklypams nustatoma tikslinė žemės naudojimo paskirtis - *kitos paskirties žemė*, žemės naudojimo būdas – *susisiekimo ir inžinerinių tinklų koridorių teritorijos*. Aplinkkeliui bus suteikiamas valstybinės reikšmės krašto kelio statusas bei nustatoma kelio apsaugos zona po 50 m į abi puses nuo kelio briaunos. Nutiesus aplinkkelį, sumažės dalis tranzitinio autotransporto bendrame Ukmergės miesto sraute, tuo pačiu sumažės eismo intensyvumas centrinėje miesto dalyje. Pasikeitus autotransporto srautams, sumažės aplinkos užterštumas miesto centrinėje dalyje, čia pagerės autotransporto, dviračių ir pėsčiųjų eismo saugumas. Aplinkkelis sujungs dvi atskiras Ukmergės miesto dalis, tad gyventojai turės geresnes susisiekimo sąlygas tarp šiaurinės ir pietinės miesto dalies. Šalia aplinkkelio taip pat bus nutiestas pėsčiųjų – dviračių takas, o tai sudarys geresnes galimybes gyventojams pasiekti rekreacines teritorijas, gamtinę aplinką. Koreguoto *Specialiojo plano* sprendiniai neprieštarauja Ukmergės miesto teritorijos bendrojo plano sprendiniams (*žr.* [*www.tpdr.lt*](http://www.tpdr.lt) *dokumento registro Nr.T00083123*).

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):-**.

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:-**

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:-**

**9. Sekretoriatas priimtą sprendimą pateikia\*:** Rengėjui,

**10. Aiškinamojo rašto priedai:-** koreguoto Pietinio Ukmergės aplinkkelio su tiltu per Šventosios upę specialiojo plano sprendinių pagrindinis brėžinys, aiškinamasis raštas ir VTPSITeritorijų planavimo dokumentų patikrinimo aktas Nr. REG185995 (pridedama).

Urbanistikos ir infrastruktūros skyriaus

vyr. specialistė Aldona Tijūnelienė